Βιοκλιματική και Ενεργειακή Διαχείριση Κτιρίων - Η περίπτωση ενός πολυχώρου αγοράς και εστίασης στο Βόλο
Creators: name: Ρίζου, Στυλιανή Ιωάννη
Publisher: name: Aristotle University of Thessaloniki
Year: 2017
Subjects: Βιοκλιματική Αρχιτεκτονική
Οικολογικά Υλικά
Βιωσιμότητα
Bioclimatic Architecture
Ecological Materials
Sustainability

description: Στην παρούσα διπλωματική εργασία γίνεται μια προσπάθεια καταγραφής μεθόδων και πρακτικών βιοκλιματικής και ενεργειακής διαχείρισης κτιρίων. Δίνεται ιδιαίτερη σημασία στο θεσμικό πλαίσιο που βελτιώνει την ενεργειακή απόδοση του κτιριακού αποθέματος σε ευρωπαϊκό και εθνικό επίπεδο και εξετάζονται ζητήματα εξοικονόμησης ενέργειας και εξασφάλισης συνθηκών άνεσης στο εσωτερικό των κτιρίων, μέσω της οικολογικής δόμησης και της ενσωμάτωσης συστημάτων Ανανεώσιμων Πηγών Ενέργειας. Επιπλέον, γίνεται μια απόπειρα περιβαλλοντικής αναμόρφωσης σε υφιστάμενη μελέτη, που αφορά στην περίπτωση ενός πολυχώρου αγοράς και εστίασης στο Βόλο, με την εισαγωγή βιοκλιματικών στοιχείων και συστημάτων ΑΠΕ. Σκοπός αυτής της έρευνας είναι σε πρώτο στάδιο να υποδείξει τους κινδύνους και τις επιπτώσεις της κλιματικής αλλαγής, που οφείλονται στο δομημένο περιβάλλον, και στη συνέχεια, να διερευνήσει τις κύριες στρατηγικές που θα αντισταθμίσουν αυτή την κατάσταση και θα εντάξουν αρμονικά τα κτίρια στο φυσικό περιβάλλον. Επιδιώκει να καταστήσει σαφές, ότι ο ολοκληρωμένος ενεργειακός σχεδιασμός και η βιοκλιματική αρχιτεκτονική είναι αναγκαίο να αποτελούν αναπόσπαστο τμήμα κάθε μελέτης, ώστε να ελαχιστοποιηθεί το περιβαλλοντικό αντίκτυπο των κτιρίων, εξασφαλίζοντας ταυτόχρονα υψηλής ποιότητας συνθήκες διαβίωσης και επίπεδο ζωής. Η δομή της εργασίας, όσο αφορά στη διαίρεση της σε κεφάλαια, ξεκινά υπακούοντας σε μια γενική χρονολογική σειρά ως προς την παρουσίαση των θεσμικών κειμένων και της νομοθεσίας που αφορούν στη διαχείριση της ενέργειας στον κτιριακό τομέα και συνεχίζει ως περιπτωσιολογία, με αναφορές σε τεχνικές, συστήματα και υλικά, που συντελούν στην κάλυψη των ενεργειακών αναγκών των κτιρίων και στη δημιουργία συνθηκών άνεσης σε αυτά. Κάθε κεφάλαιο αναλύει τις σημαντικότερες διαστάσεις της θεματικής του και είναι αυτόνομο, ωστόσο το ένα κεφάλαιο είναι αλληλένδετο με το άλλο, εφόσον για να λυθεί το ενεργειακό πρόβλημα, χρειάζεται ολιστική αντιμετώπιση. Στο τελευταίο κεφάλαιο γίνεται εφαρμογή των μεθόδων που έχουν παρουσιαστεί στα προηγούμενα κεφάλαια, με την πρόταση επεμβάσεων σε εξεταζόμενο κτίριο. «Το μέλλον είναι η προβολή του παρελθόντος μέσα από το πρίσμα του παρόντος», έλεγε χαρακτηριστικά ο Ζωρζ Μπρακ, Γάλλος ζωγράφος και γλύπτης του 20ου αιώνα κι ένας απ’ τους θεμελιωτές του κινήματος του κυβισμού. Σε μία περίοδο που η κλιματική αλλαγή καθιστά υποχρεωτική την προστασία του περιβάλλοντος, είναι πιο επίκαιρος από ποτέ. Ο αειφόρος ενεργειακός σχεδιασμός των κτιρίων και γενικότερα του δομημένου περιβάλλοντος είναι επιτακτικός, καθώς οφείλει να συνδέσει σταθερά το παρελθόν με το μέλλον.
description: This special research is an attempt to display bioclimatic methods and building energy management systems. Particular attention is given to the institutional framework that improves the energy performance of the European and national building stock. Energy saving and collateralization of comfort parameters can be achieved by the integration of Renewable Energy Systems through eco-design. In addition, an effort is made into the environmental reform of an existing study that concerns the case of a multifunctional market with food-service establishments in Volos-Greece, via the incorporation of bioclimatic elements and RES. The purpose of this research is to indicate initially the hazards and impacts of climate change, arising from the built environment, and then to explore the main strategies that will offset this situation, so that buildings can be harmoniously integrated into the natural environment. Energy infrastructure planning and bioclimatic architecture need to be an integral part of each study, in order to minimize the environmental impact of buildings, whilst ensuring high quality living conditions and living standards. Regarding its division into chapters, the structure of the project obeys to a general chronological order in the presentation of institutional texts and legislation relating to the building energy management systems. In due course it evolves into a case-by-case basis, making references to techniques and materials that are capable of contributing to buildings' energy supplies and to their physical amenity. Although each chapter is autonomous and analyzes the most important aspects of its theme, every chapter is interrelated with each other, since a holistic approach is needed for effective energy problem solving. In the last chapter, there is an implementation of methods presented in the previous chapters, proposing interventions in the case study of the mentioned building. "The future is the projection of the past in the light of the present," said Georges Braque, a French painter and sculptor of the 20th century and one of the founders of the Cubism movement. He is more up-to-date than ever, at a time when climate change renders mandatory environmental protection. Sustainable urban energy planning is imperative, as it is required to link the past to the future.